CELEX: 32020D1802
Language: mt
Date: 2020-11-27 00:00:00
Title: Deċiżjoni tal-Kummissjoni (UE) 2020/1802 tas-27 ta’ Novembru 2020 li temenda l-gwida għall-utent u li tistabbilixxi l-passi meħtieġa għall-parteċipazzjoni fl-EMAS, skont ir-Regolament (KE) Nru 1221/2009 tal-Parlament Ewropew u tal-Kunsill dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS) (notifikata bid-dokument C(2020) 8151) (Test b’rilevanza għaż-ŻEE)

1.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 402/51
               
            
         DEĊIŻJONI TAL-KUMMISSJONI (UE) 2020/1802
         tas-27 ta’ Novembru 2020
         li temenda l-gwida għall-utent u li tistabbilixxi l-passi meħtieġa għall-parteċipazzjoni fl-EMAS, skont ir-Regolament (KE) Nru 1221/2009 tal-Parlament Ewropew u tal-Kunsill dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS)
         
            
               (notifikata bid-dokument C(2020) 8151)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1221/2009 tal-Parlament Ewropew u tal-Kunsill tal-25 ta’ Novembru 2009 dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS) li jħassar ir-Regolament (KE) Nru 761/2001 u d-Deċiżjonijiet tal-Kummissjoni 2001/681/KE, u 2006/193/KE (1), u b’mod partikolari l-Artikolu 46(5) tiegħu,
         Billi:
         
                     (1)
                  
                  
                     Id-Deċiżjoni tal-Kummissjoni (UE) 2017/2285 tas-6 ta’ Diċembru 2017 li temenda l-gwida għall-utent li tistabbilixxi l-passi meħtieġa għall-parteċipazzjoni fl-EMAS skont ir-Regolament (KE) Nru 1221/2009 tal-Parlament Ewropew u tal-Kunsill dwar il-parteċipazzjoni volontarja ta’ organizzazzjonijiet fi skema Komunitarja ta’ ġestjoni u verifika ambjentali (EMAS) (2) fil-paragrafu 2.4.3. tal-Anness I tiddefinixxi r-rekwiżiti għall-utilizzazzjoni ta’ metodu tal-kampjunar għall-verifiki ta’ organizzazzjonijiet li jkollhom diversi siti.
                  
               
                     (2)
                  
                  
                     Il-paragrafu 2.4.3.3. (a) tal-gwida għall-utent li tinsab fl-Anness I tad-Deċiżjoni (UE) 2017/2285 jiddefinixxi setturi li fihom jista’ jiġi permess l-użu ta’ metodu tal-kampjunar għall-verifika ta’ organizzazzjonijiet li jkollhom diversi siti (it-Tabella 9).
                  
               
                     (3)
                  
                  
                     Il-paragrafu 2.4.3.3. (b) tal-gwida għall-utent jiddefinixxi s-setturi li fihom l-użu ta’ metodu tal-kampjunar għall-verifika ta’ organizzazzjonijiet li jkollhom diversi siti jista’ jiġi permess fi proġetti pilota (it-Tabella 10) u jispeċifika li, wara proġett pilota u abbażi tal-evalwazzjoni tal-proġett pilota l-Kumitat tal-EMAS jista’ jirrakkomanda l-inklużjoni tas-settur fil-lista tas-setturi li fihom huwa permess l-użu ta’ metodu tal-kampjunar (it-Tabella 9).
                  
               
                     (4)
                  
                  
                     Fil-Ġermanja twettqu żewġ proġetti pilota fis-setturi elenkati fit-Tabella 10: proġett wieħed fis-settur tal-bejgħ bl-imnut (il-Kodiċi tan-NACE 47.1) u proġett wieħed għal attivitajiet tal-kura residenzjali (il-Kodiċi tan-NACE 87) u xogħol soċjali mingħajr akkomodazzjoni (il-Kodiċi tan-NACE 88). Evalwazzjoni ta’ dawn il-proġetti pilota ġiet ippreżentata lill-Kumitat tal-EMAS.
                  
               
                     (5)
                  
                  
                     Fuq il-bażi tal-evalwazzjoni tal-proġetti pilota, il-Kumitat tal-EMAS irrakkomanda li dawn is-setturi jiġu inklużi fil-lista tas-setturi li fihom huwa permess l-użu ta’ metodu tal-kampjunar għall-verifika ta’ organizzazzjonijiet li jkollhom diversi siti (it-Tabella 9).
                  
               ADOTTAT DIN ID-DEĊIŻJONI:
         
            Artikolu 1
            Il-Kodiċijiet tan-NACE 47.1, 87 u 88 huma setturi li fihom għandu jkun permess l-użu ta’ metodu tal-kampjunar għall-verifika ta’ organizzazzjonijiet li jkollhom diversi siti. Għalhekk dawn is-setturi ġew ittrasferiti mit-Tabella 10 għat-Tabella 9 tal-Anness I tal-gwida għall-utent.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-27 ta’ Novembru 2020.
            
               
                  Għall-Kummissjoni
               
               Virginijus SINKEVIČIUS
               
                  Membru tal-Kummissjoni
               
            
         
         
            (1)  ĠU L 342, 22.12.2009, p. 1.
         
            (2)  ĠU L 328, 12.12.2017, p. 38.